CELEX: C2005/193/20
Language: da
Date: 2005-08-06 00:00:00
Title: Sag C-221/05: Anmodning om præjudiciel afgørelse forelagt ved kendelse af 11. maj 2005 af Supreme Court, Ireland, i sagen Sam McCauley Chemists (Blackpool) Ltd og Mark Sadja mod Pharmaceutical Society of Ireland, Minister for Health and Children, Ireland, og Attorney General

6.8.2005   
            
            
               DA
            
            
               Den Europæiske Unions Tidende
            
            
               C 193/12
            
         Anmodning om præjudiciel afgørelse forelagt ved kendelse af 11. maj 2005 af Supreme Court, Ireland, i sagen Sam McCauley Chemists (Blackpool) Ltd og Mark Sadja mod Pharmaceutical Society of Ireland, Minister for Health and Children, Ireland, og Attorney General
   (Sag C-221/05)
   (2005/C 193/20)
   Processprog: engelsk
   Ved kendelse af 11. maj 2005, indgået til Domstolens Justitskontor den 19. maj 2005, har Supreme Court, Ireland, i sagen Sam McCauley Chemists (Blackpool) Ltd og Mark Sadja mod Pharmaceutical Society of Ireland, Minister for Health and Children, Ireland, og Attorney General forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   Følger der af artikel 2 i Rådets direktiv 85/433/EØF (1) af 16. september 1985 om gensidig anerkendelse af eksamensbeviser, certifikater og andre kvalifikationsbeviser i farmaci samt om foranstaltninger, der skal lette den faktiske udøvelse af etableringsretten i forbindelse med visse former for virksomhed på det farmaceutiske område
   
               a)
            
            
               én enkelt forpligtelse, som alene består i, at medlemsstaterne skal anerkende de i direktivets artikel 2, stk. 1, nævnte kvalifikationsbeviser, undtagen når der er tale om oprettelse af nye apoteker som defineret i artikel 2, stk. 2, eller
            
         
               b)
            
            
               pålægger denne bestemmelse medlemsstaterne en særskilt forpligtelse til at anerkende de i artikel 2, stk. 1, nævnte kvalifikationsbeviser, samtidig med at den overlader det til medlemsstaternes skøn at afgøre, om anerkendelsen også skal omfatte personer med sådanne kvalifikationsbeviser, når der er tale om oprettelse af nye apoteker, der er tilgængelige for offentligheden, som defineret i artikel 2, stk. 2?
            
         
      (1)  EFT L 254 af 24.9.1985, s. 37.